Nokså store (ca. 30 millimeter) og brede, blanke, svarte løpebiller. Hodet er bredt og firkantet, mye bredere enn langt, kjevene er sigdformede og omtrent så lange som resten av hodet. Antennene er spinkle, omtrent så lange som hodets bredde. Pronotum er hjerteformet, bredere enn langt, med smale avsatte sidekanter. Dekkvingene er ovale, uten punktstriper. Beina er middels lange.